***Výbor Národnej rady Slovenskej republiky***

 ***pre kultúru a médiá***

 6. schôdza výboru

 K č. CRD - 953/2020

**18**

**Uznesenie**

**Výboru Národnej rady Slovenskej republiky pre kultúru a médiá**

**z 12. mája 2020**

**Výbor Národnej rady Slovenskej republiky pre kultúru a médiá** prerokoval návrh predsedu NR SR na určenie gestorského výboru k vládnemu návrhu zákona, ktorým sa menia a dopĺňajú niektoré zákony v pôsobnosti Ministerstva kultúry Slovenskej republiky v súvislosti s ochorením COVID-19 **(tlač 95)** - prvé čítanie a

 **A. konštatuje,**

 že predseda Národnej rady Slovenskej republiky v súlade s § 71 zákona NR SR č. 350/1996 Z. z. o rokovacom poriadku NR SR v znení neskorších predpisov rozhodnutím č. 90 z 12. mája 2020 určil Výbor Národnej rady Slovenskej republiky pre kultúru a médiá ako gestorský k prerokovaniu predmetného vládneho návrhu zákona a súčasne ho poveril, aby navrhol lehotu na prerokovanie návrhu zákona v druhom čítaní vo výboroch a v gestorskom výbore;

 **B. určuje**

v súlade s § 73 ods. 1 zákona NR SR č. 350/1996 Z. z. o rokovacom poriadku NR SR v znení neskorších predpisov poslanca **Miroslava Kollára** za spravodajcu k predmetnému vládnemu návrhu zákona v prvom čítaní;

 **C. odporúča Národnej rade Slovenskej republiky,**

aby predmetný vládny návrh zákona určené výbory a gestorský výbor prerokovali v druhom čítaní ihneď na 7. schôdzi Národnej rady Slovenskej republiky;

 **D. ukladá predsedovi výboru**

 informovať predsedu Národnej rady Slovenskej republiky o prijatom uznesení.

Jozef **Pročko**, v. r. Kristián **Čekovský**, v. r.

overovateľ výboru predseda výboru